paragraph_text: Vjerodostojnost Diodorovih izvora predstavlja neusklađena kronologija, rodbinske veze, te miješanje osobnih imena s povijesnim likovima čiji se identitet i kronologija smatraju povijesno ovjerenim. Primjerice, prema drugim povijesnim izvorima spominje se samo jedna perzijska princeza Atosa (550. – 475. pr. Kr.), koja je bila sestra Kambiza II. odnosno kći Kira Velikog (a ne sestra Kirovog oca Kambiza I. kako Diodor tvrdi), te kako se udala za Darija Velikog. U slučaju kako je ranije postojala još jedna Atosa, živjela je početkom 6. stoljeća pr. Kr. (kad i Kambiz I.), što pak implicira kako je Farnak služio kao satrap Medijskog Carstva, budući kako se pouzdano zna da je medijski vladar Kijaksar osvojio Kapadociju nakon bitke pomrčine 585. pr. Kr. Osim Atose, moguće je kako je Diodor pomiješao Smerdisa od Kapadocije s istoimenim sinom Kira Velikog (Smerdis ili Bardija), Arijaramna od Kapadocije s Darijevim pradjedom Arijaramnom, te konačno i samog Farnaka od Kapadocije s Farnakom I. koji je služio Darija Velikog oko 500. pr. Kr.